ഉമ്മന്ചാണ്ടി കോണ്ഗ്രസിന്റെ അന്തകനോ കോട്ടയത്ത് പോസ്റ്റര് കോട്ടയം: ഉമ്മന്ചാണ്ടിയ്ക്കെതിരെ കോട്ടയത്ത് പോസ്റ്റര്. ഉമ്മന്ചാണ്ടി കോണ്ഗ്രസിന്റെ അന്തകനോ എന്നാണ് പോസ്റ്ററില് ചോദിച്ചിരിക്കുന്നത്. സേവ് കോണ്ഗ്രസ് എന്ന പേരില് കോട്ടയം ജില്ലാ കമ്മറ്റി ഓഫീസിനു മുന്നിലും നഗരത്തിലുമായാണ് പോസ്റ്റര് പതിപ്പിച്ചിട്ടുള്ളത്. കോട്ടയം ജില്ലാ കമ്മറ്റി അധ്യക്ഷ സ്ഥാനത്തേക്ക് പരിഗണിക്കുന്നത് കഞ്ചാവ് കടത്തുകാരനെയാണെന്ന് പോസ്റ്ററില് പറയുന്നു. നാട്ടകം സുരേഷിനെയും യൂജിന് തോമസിനെയുമാണ് ഡി.സി.സി പ്രസിഡന്റ് സ്ഥാനത്തേക്ക് പരിഗണിക്കുന്നത്. കോട്ടയം ഡി.സി.സി പിടിക്കാന് ഉമ്മന്ചാണ്ടിയും തിരുവഞ്ചൂര് രാധാകൃഷ്ണനും കരുനീക്കം നടത്തിയിരുന്നു. സംസ്ഥാന രാഷ്ട്രീയത്തില് പ്രബലനായ ഉമ്മന്ചാണ്ടിയുടെ നോമിനി ആയിരുന്നു ഏറെക്കാലമായി കോട്ടയത്ത്ഡി.സി.സി ഭരിച്ചിരുന്നത്. ജില്ലാ ജനറല് സെക്രട്ടറി യൂജിന് തോമസിനെ ഡി.സി.സി അധ്യക്ഷ സ്ഥാനത്ത് എത്തിക്കാനുള്ള നീക്കത്തില് ആയിരുന്നു ഉമ്മന്ചാണ്ടി. ഇക്കാര്യത്തിലുള്ള തന്റെ നിലപാട് ഇതിനകം ഉമ്മന്ചാണ്ടി ഹൈക്കമാന്ഡിനെ അറിയിച്ചിട്ടുണ്ട്. കെ.പി.സി.സി അധ്യക്ഷന് ഉള്പ്പെടെയുള്ളവരുമായി ഉമ്മന്ചാണ്ടി തന്നെ നിലപാട് വ്യക്തമാക്കിയിട്ടുണ്ട്. അതിനിടെയാണ് എ ഗ്രൂപ്പില് നിന്ന് തന്നെ തിരുവഞ്ചൂര് രാധാകൃഷ്ണന് ഒപ്പമുള്ള കെ.പി.സി.സി സെക്രട്ടറി നാട്ടകം സുരേഷിനെ ഡി.സി.സി അധ്യക്ഷനാക്കാന് നീക്കം നടത്തിയത്.